પ્રતિભાવાન વૈજ્ઞાનિક, થિયોરેટિકલ ફિઝિસિસ્ટ અને કોસ્મોલોજીસ્ટ સ્ટિફન હૉકિંગ વિશે રસપ્રદ વાત એ કે તેમનું નામ ‘ઓક્સબ્રિજ’ સાથે જોડવું પડે. સ્ટિફન હૉકિંગનો અંડર-ગ્રેજ્યુએટ સ્ટડી યુનિવર્સિટી ઑફ ઑક્સફર્ડમાં થયો; પછી ગ્રેજ્યુએટ સ્ટડી યુનિવર્સિટી ઑફ કેમ્બ્રિજમાં થયો. બ્લેક હોલ, યુનિવર્સ અને એક્સ્ટ્રાટેરેસ્ટ્રિયલ લાઇફ વિશે કેમ્બ્રિજમાં સંશોધનમાં પ્રવૃત્ત સ્ટિફન હૉકિંગ તાજેતરમાં માર્ચ, 2018માં અવસાન પામ્યા.